**Eastern Han Imperial Edicts Granting the Noble Rank**[[1]](#footnote-1)

|  |  |  |
| --- | --- | --- |
| *Han shu* Chapter | noble’ Name | Imperial Edict |
| 《光武帝紀下》 | 劉興、 劉得、劉邵、劉茂 | 丙辰，詔曰：「長沙王興、真定王得、河閒王邵、中山王茂，皆襲爵為王，不應經義。其以興為臨湘侯，得為真定侯，邵為樂成侯，茂為單父侯。」其宗室及絕國封侯者凡一百三十七人。 |
| 《顯宗孝明帝紀》 | 趙憙、李訢、馮魴 | 夏四月丙辰，詔曰：「予末小子，奉承聖業，夙夜震畏，不敢荒寧。先帝受命中興，德侔帝王，協和萬邦，假於上下，懷柔百神，惠於鰥寡。朕承大運，繼體守文，不知稼穡之艱難，懼有廢失。聖恩遺戒，顧重天下，以元元為首。公卿百僚，將何以輔朕不逮？其賜天下男子爵，人二級；三老、孝悌、力田人三級；爵過公乘，得移與子若同產、同產子；及流人無名數欲自占者人一級；鰥、寡、孤、獨、篤缮粟，人十斛。其施刑及郡國徒，在中元元年四月己卯赦前所犯而後捕繫者，悉免其刑。又邊人遭亂為內郡人妻，在己卯赦前，一切遣還邊，恣其所樂。中二千石下至黃綬，貶秩贖論者，悉皆復秩還贖。方今上無天子，下無方伯，若涉淵水而無舟楫。**夫萬乘至重而壯者慮輕，實賴有德左右小子**。高密侯禹元功之首，東平王蒼寬博有謀，並可以受六尺之託，臨大節而不撓。其以禹為太傅，蒼為驃騎將軍。太尉憙告謚南郊，司徒訢奉安梓宮，司空魴將校復土。其封憙為節鄉侯，訢為安鄉侯，魴為楊邑侯。」 |
| 《孝桓帝紀》 | 單超、徐璜、具瑗、左悺、唐衡；尹勳等七人 | 壬午，立皇后鄧氏，追廢懿陵為貴人冢。詔曰：「梁冀姦暴，濁亂王室。孝質皇帝聰敏早茂，冀心懷忌畏，私行殺毒。永樂太后親尊莫二，冀又遏絕，禁還京師，使朕離母子之愛，隔顧復之恩。禍害深大，罪釁日滋。賴宗廟之靈，及中常侍單超、徐璜、具瑗、左悺、唐衡、尚書令尹勳等**激憤建策，內外協同，漏刻之閒，桀逆梟夷。斯誠社稷之祐，臣下之力，宜班慶賞，以酬忠勳。**其封超等五人為縣侯，勳等七人為亭侯。」 |
| 《皇后紀上》 | 陰陸、陰訢 | 光武即位，令侍中傅俊迎后，與胡陽、寧平主諸宮人俱到洛陽，以后為貴人。帝以后雅性寬仁，欲崇以尊位，后固辭，以郭氏有子，終不肯當，故遂立郭皇后。建武四年，從征彭寵，生顯宗於元氏。九年，有盜劫殺后母鄧氏及弟訢，帝甚傷之，乃詔大司空曰：「吾微賤之時，娶於陰氏，因將兵征伐，遂各別離。幸得安全，俱脫虎口。**以貴人有母儀之美，宜立為后，而固辭弗敢當，列於媵妾。朕嘉其義讓，許封諸弟。未及爵土，而遭患逢禍，母子同命，愍傷于懷。**小雅曰：『將恐將懼，惟予與汝。將安將樂，汝轉棄予。』風人之戒，可不慎乎？其追爵謚貴人父陸為宣恩哀侯，弟訢為宣義恭侯，以弟就嗣哀侯後。及尸柩在堂，使太中大夫拜授印綬，如在國列侯禮。魂而有靈，嘉其寵榮！」 |
| 《鄧寇列傳》 | 鄧禹 | 是月，光武即位於鄗，使使者持節拜禹為大司徒。策曰：「制詔前將軍禹：**深執忠孝，與朕謀謨帷幄，決勝千里。**孔子曰：『自吾有回，門人日親。』**斬將破軍，平定山西，功效尤著。**百姓不親，五品不訓，汝作司徒，**敬敷五教，五教在寬。**今遣奉車都尉授印綬，封為酇侯，食邑萬戶。敬之哉！」禹時年二十四。 |
| 《竇融列傳》 | 竇憲、竇篤、竇景、竇瑰 | 是時篤為衛尉，景、瑰皆侍中、奉車、駙馬都尉，四家競修第宅，窮極工匠。明年，詔曰：「大將軍憲，**前歲出征，克滅北狄**，朝加封賞，固讓不受。**舅氏舊典，並蒙爵土。**其封憲冠軍侯，邑二萬戶；篤郾侯，景汝陽侯，瑰夏陽侯，各六千戶。」憲獨不受封，遂將兵出鎮涼州，以侍中鄧疊行征西將軍事為副。 |
| 《卓魯魏劉列傳》 | 卓茂 | 時光武初即位，先訪求茂，茂詣河陽謁見。乃下詔曰：「前密令卓茂，**束身自修，執節淳固，誠能為人所不能為。夫名冠天下，當受天下重賞**，故武王誅紂，封比干之墓，表商容之閭。今以茂為太傅，封褒德侯，食邑二千戶，賜几杖車馬，衣一襲，絮五百斤」。 |
| 《伏侯宋蔡馮趙牟韋列傳》 | 侯霸 | 十三年，霸薨，帝深傷惜之，親自臨弔。下詔曰：「**惟霸積善清絜。視事九年。漢家舊制，丞相拜日，封為列侯。**朕以軍師暴露，功臣未封，緣忠臣之義，不欲相踰，未及爵命，奄然而終。嗚呼哀哉！」於是追封謚霸則鄉哀侯，食邑二千六百戶。 |
| 《樊宏陰識列傳》 | 陰慶、陰博 | 永平元年詔曰：「故侍中衛尉關內侯興，**典領禁兵，從平天下，當以軍功顯受封爵，又諸舅比例，應蒙恩澤，興皆固讓，安乎里巷。輔導朕躬，有周昌之直，在家仁孝，有曾、閔之行，不幸早卒，朕甚傷之。賢者子孫，宜加優異。**其以汝南之鮦陽封興子慶為鮦陽侯，慶弟博為濦強侯。」 |
| 《梁統列傳》 | 梁竦 | 於是追尊恭懷皇后。其冬，制詔三公、大鴻臚曰：「夫孝莫大於尊尊親親，其義一也。《[詩](https://ctext.org/book-of-poetry/zh)》云：『父兮生我，母兮鞠我，撫我畜我，長我育我，顧我復我，出入腹我。欲報之德，昊天罔極。』朕不敢興事，覽于前世。太宗、中宗，寔有舊典，**追命外祖，以篤親親。**其追封謚皇太后父竦為褒親愍侯，比靈文、順成、侯。魂而有靈，嘉斯寵榮，好爵顯服，**以慰母心。**」 |
| 《光武十王列傳》 | 劉延 | 延既徙封，數懷怨望。建初中，復有告延與子男魴造逆謀者，有司奏請檻車徵詣廷尉詔獄。肅宗下詔曰：「王前犯大逆，罪惡尤深，有同周之管、蔡，漢之淮南。經有正義，律有明刑。先帝不忍親親之恩，枉屈大法，為王受愆，群下莫不惑焉。今王曾莫悔悟，悖心不移，逆謀內潰，自子魴發，誠非本朝之所樂聞。朕惻然傷心，不忍致王于理，今貶爵為阜陵侯，食一縣。獲斯辜者，侯自取焉。於戲誡哉！」赦魴等罪勿驗，使謁者一人監護延國，不得與吏人通。 |
| 《班梁列傳》 | 班超 | 明年，下詔曰：「往者匈奴獨擅西域，寇盜河西，永平之末，城門晝閉。先帝深愍邊萌嬰羅寇害，乃命將帥擊右地，破白山，臨蒲類，取車師，城郭諸國震慴響應，遂開西域，置都護。而焉耆王舜、舜子忠獨謀悖逆，持其險隘，覆沒都護，并及吏士。先帝重元元之命，憚兵役之興，故使軍司馬班超安集于窴以西。**超遂踰蔥領，迄縣度，出入二十二年，莫不賓從。改立其王，而綏其人。不動中國，不煩戎士，得遠夷之和，同異俗之心，而致天誅，蠲宿恥，以報將士之讎。**司馬法曰：『賞不踰月，欲人速睹為善之利也。』其封超為定遠侯，邑千戶。」 |
| 《陳王列傳》 | 陳蕃 | 靈帝即位，竇太后復優詔蕃曰：「蓋褒功以勸善，表義以厲俗，無德不報，大雅所歎。太傅陳蕃，**輔弼先帝，出內累年。忠孝之美，德冠本朝**；謇愕之操，華首彌固。今封蕃高陽鄉侯，食邑三百戶。」蕃上疏讓曰：「使者即臣廬，授高陽鄉侯印綬，臣誠悼心，不知所裁。臣聞讓，身之文，德之昭也，然不敢盜以為名。竊惟割地之封，功德是為。臣孰自思省，前後歷職，無它異能，合亦食祿，不合亦食祿。臣雖無素絜之行，竊慕『君子不以其道得之，不居也』。若受爵不讓，掩面就之，使皇天震怒，災流下民，於臣之身，亦何所寄？顧惟陛下哀臣朽老，戒之在得。」竇太后不許，蕃復固讓，章前後十上，竟不受封。 |
| 《宦者列傳》 | 孫程、王康、王國、黃龍、彭愷、孟叔、李建、王成、張賢、史汎、馬國、王道、李元、楊佗、陳予、趙封、李剛、魏猛、苗光 | 下詔曰：「**夫表功錄善，古今之通義也。**故中常侍長樂太僕江京、黃門令劉安、鉤盾令陳達與故車騎將軍閻顯兄弟謀議惡逆，傾亂天下。中黃門孫程、王康、長樂太官丞王國、中黃門黃龍、彭愷、孟叔、李建、王成、張賢、史汎、馬國、王道、李元、楊佗、陳予、趙封、李剛、魏猛、苗光等，**懷忠憤發，戮力協謀，遂埽滅元惡，以定王室。詩不云乎：『無言不讎，無德不報。』**程為謀首，康、國協同。其封程為浮陽侯，食邑萬戶；康為華容侯，國為酈侯，各九千戶；黃龍為湘南侯，五千戶；彭愷為西平昌侯，孟叔為中廬侯，李建為復陽侯，各四千二百戶；王成為廣宗侯，張賢為祝阿侯，史汎為臨沮侯，馬國為廣平侯，王道為范縣侯，李元為褒信侯，楊佗為山都侯，陳予為下雋侯，趙封為析縣侯，李剛為枝江侯，各四千戶；魏猛為夷陵侯，二千戶；苗光為東阿侯，千戶。」是為十九侯。加賜車馬金銀錢帛各有差。李閏以先不豫謀，故不封。遂擢拜程騎都尉。 |

1. All of the twelve edicts in this table are from *Hou han shu*. The parts in bold are the official reasons for granting the noble rank.

##

 [↑](#footnote-ref-1)